Diari Oficial de la Generalitat Valenciana


Sumari del DOGV 3538, del 14-07-1999 (1999/6283)

Acord d'1 de juny de 1999 de la Comissió Territorial d'Urbanisme de València, relatiu a la correcció d'errades de les Normes Subsidiàries de Simat de la Valldigna.
-------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6283


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Acord d'1 de juny de 1999 de la Comissió Territorial d'Urbanisme de València, relatiu a la correcció d'errades de les Normes Subsidiàries de Simat de la Valldigna. [1999/M6283]
  
En relació amb l'expedient remés per l'Ajuntament de Simat de la Valldigna, relatiu a la correcció d'errades de les Normes Subsidiàries, i de conformitat amb els següents
  
Antecedents de fet
  
Primer
  
El projecte es va aprovar provisionalment pel Ple de l'Ajuntament en data 28 de desembre de 1998.
  
Segon
  
El projecte consta de memòria, plans d'informació i d'ordenació.
  
Tercer
  
L'errada detectada per l'Ajuntament es refereix al nombre de plantes que les Normes Subsidiàries atribueixen a una parcel·la de sòl urbà d'ús residencial.
  
L'Ajuntament justifica que el criteri de les normes per a definir el nombre de plantes en el nucli antic i resoldre el canvi d'altures en els cantons de les illes, és ajustar-se a la divisió parcel·lària existent, de manera que un solar puga edificar-se en la totalitat a una mateixa altura.
  
En la parcel·la mencionada, com a resultat d'un error de les trames que defineixen les distintes altures de l'illa ?procedent d'una errada en la divisió parcel·lària dels plans-, es defineixen en una part tres plantes i en una altra quatre plantes, quan amb el criteri aplicat a la resta del nucli haurien de ser quatre plantes en la totalitat.
  
Quart
  
Simat de Valldigna té Normes Subsidiàries aprovades definitivament per la Comissió Territorial d'Urbanisme en data 26 d'abril de 1988.
  
Cinqué
  
La Comissió Territorial d'Urbanisme en sessió celebrada el 27 d'abril de 1999, va adoptar l'acord de suspendre l'aprovació definitiva de l'expedient, mentre es justificara l'existència de la parcel·la afectada, almenys en la data d'aprovació de les Normes Subsidiàries, i recomanar per una altra part, la procedència de revisar els criteris d'adscripció d'altures edificables del document.
  
Fonaments de dret
  
Primer
  
Amb data de 4 de maig de 1999 l'Ajuntament ha remés documentació justificativa, consistent en pla parcel·lari del Servei del Cadastre i Valoració Urbana del Ministeri d'Economia i Hisenda ?modificada en juny de 1987- i escriptura de propietat de la parcel·la atorgada en desembre de 1987, que concreten l'existència de la parcel·la en dates anteriors a l'aprovació de les Normes, i queda justificada per tant, l'errada en la divisió parcel·lària continguda en la documentació gràfica del pla en aquest àmbit.
  
Segon
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada l'1 de juny de 1999, acorda aprovar definitivament la correcció d'errades relativa a les altures de les Normes Subsidiàries de Simat de la Valldigna.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.